OpenLLM-France/wikimedia huggingface dataset:
# Tom Adair

Tom Adair (Newton, Kansas, 15 de juny de 1913 − Honolulu, 24 de maig de 1988) va ser un guionista i compositor estatunidenc.

## Biografia

Tom Adair (Thomas Montgomery Adair) va nàixer el 15 de juny de 1913 a Newton, Kansas, fill únic de William Adair i Madge Cochran. El seu pare tenia una botiga de roba a Newton; al voltant de 1923 la va vendre i va marxar amb la seva família a Los Angeles.
Adair va anar a la Universitat Junior de Los Angeles (ara Universitat de la Ciutat de Los Angeles), on va treballar en la companyia local d'electricitat, com a administratiu en el departament de reclamacions, mentre escriu poemes i lletres de cançons en el seu temps lliure.
El 1941, Adair coneix Matt Dennis en un club i el duo comença a escriure cançons junts. La carrera d'autor de cançons d'Adair el va portar a Nova York durant els anys 1940 i allà va escriure uns quants èxits de Broadway, i va treballar amb Tommy Dorsey i Frank Sinatra. Més tard va tornar a Los Angeles i va treballar amb l'escriptor James B. Allardice fent cançons per a comèdies de situació.
El 1949 Adair es va casar amb Frances Jeffords; més tard, van treballar junts en cançons i obres de TV per a la Disney. Van tenir quatre fills, Micheal Adair, Richard Adair, Ann Trousdale (Adair), i Robin Brown (Adair); i quatre nets Tom Adair, Kristi Adair, Jennifer Adair, i Julie Adair. Els Adairs es van retirar a Hawaii el 1984. Tom moria el 24 de maig de 1988, a Honolulu.

## Filmografia
### Guionista

* 1987: This Is Your Life (TV)
* 1977: The Mouseketeers at Walt Disney World (TV)
* 1978: NBC Salutes the 25th Anniversary of the Wonderful World of Disney (TV)

### Compositor

* 1952: This Is Your Life (sèrie TV)
* 1954: Disneyland (sèrie TV)
* 1956: The Tennessee Ernie Ford Show (sèrie TV)
* 1956: Julie
* 1957: Disneyland: The Fourth Anniversary Show (TV)
* 1958: The Ann Sothern Show (sèrie TV)
* 1961: Adèle (Hazel) (sèrie TV)
* 1977: The Mouseketeers at Walt Disney World (TV)
* 1985: Màgic d'Oz Comte de Frank Baum (TV)

## Nominacions

* Oscar a la millor cançó original per Julie
# Torres del Port de Bakú

Les Torres del Port de Bakú són dos edificis de gran alçada situats a l'avinguda Neftchilar, al costat del port marítim, a Bakú, Azerbaidjan. Aquests edificis tenen com a funció principal allotjar oficines. La torre nord té 14 pisos i la sud 32. La seva construcció es va inicial el 2006 i va finalitzar el 2011.

## Arquitectura

L'estil arquitectònic dels edificis és modern. La torre més alta s'ha construït en forma de prisma triangular amb bases inferiors i superiors. A causa d'aquesta geometria, la torre sud presenta múltiples aspectes visuals segons l'angle de visió: es veu com un rectangle pla des de la zona oriental i occidental de la ciutat, però des de la zona nord es pot veure com un edifici cilíndric. Les cares laterals de l'edifici que es troben en els cantons del prisma es veuen des del sud de Bakú. Segons Skyscrapernews.com, aquesta forma de la Torre Sud recorda a Flatiron Building, el gratacel de Nova York construït a principis del segle xx. Però, en contraposició a l'edifici Flatiron, els nivells superiors de la Torre del Sud del Port de Bakú es van reduint gradualment cap a la part superior, cosa que crea una convexitat a la secció mitjana de l'edifici. Aquesta solució geomètrica permet reduir el nombre de bigues en els nivells superiors que fan que el revestiment sigui blau estable i que proporcioni unes altes característiques reflectores durant el dia i una transparència cristal·lina a la nit.

## Ús

Els edificis comprenen oficines de classe A, departaments comercials, restaurants, cafeteries. També hi ha aparcament per a 1200 cotxes.

## Referències

* 1 2 «Port Baku Business Center» (en anglès). skyscraperpage.com. [Consulta: 7 desembre 2017].
* ↑ «Skyscrapers Dock At Port Baku» (en anglès). Skyscrapernews.com. Arxivat de l'original el 4 d’abril 2012. [Consulta: 7 desembre 2017].
* ↑ «BUILDING CLASS DEFINITIONS» (en anglès). BOMA International. Arxivat de l'original el 27 d'agost 2013. [Consulta: 7 desembre 2017].
* ↑ «PORT BAKU TOWERS» (en anglès). pashaconstruction. [Consulta: 7 desembre 2017].
* ↑ «Port Baku» (en anglès). Port Baku.
# Tormento (pel·lícula)

Tormento és una pel·lícula espanyola de 1974, del gènere drama, dirigida per Pedro Olea, protagonitzada per Ana Belén, Javier Escrivá, Francisco Rabal, Concha Velasco, Rafael Alonso, Ismael Merlo, María Luisa San José, Amelia de la Torre i Milagros Leal en els papets principals.
Basada en la novel·la homònima de Benito Pérez Galdós, ha estat guanyadora de diversos premis.

## Argument

Amparo (Ana Belén) viu sota la semiesclavitud dels seus parents els Bringas (Rafael Alonso i Concha Velasco), una família de funcionaris. Ella i la seva germana (María Luisa San José), en canvi són pobres. Quan arriba d'Amèrica un parent ric, Agustín Caballero (Francisco Rabal), àcrata i no gaire acostumat a la vida social, es produeix una petita revolució a casa dels Bringas. Rosalía, l'esposa, desitja emparentar com sigui amb tan bon partit... però ell es fixarà en Amparo. Llàstima que aquesta tingui un fosc secret en el seu passat que ressuscita amb el retorn d'un capellà (Javier Escrivá) amb el qual va tenir certes relacions, i que no sembla resignat a deixar de tenir-les...

## Repartiment

* Ana Belén: Amparo
* Francisco Rabal: Agustín Caballero
* Javier Escrivá: Pedro Polo
* Concha Velasco: Rosalía de Bringas
* Rafael Alonso: Francisco de Bringas
* Ismael Merlo: Aita Nones
* María Luisa San José: Refugio
* Amelia de la Torre: Marcelina Polo
* Milagros Leal: Celedonia
* María Isbert: Prudencia
* José Cabal: Felipe
* María de las Rivas: Atezaina
* María Álvarez: Marta
* Juan C. Pérez: Alfonsito
* Mabel Ordóñez: Isabelita
* Pablo Miyar: Paquito

## Premis i nominacions

30a edició de les Medalles del Cercle d'Escriptors Cinematogràfics
| Categoria | Premiat | Resultat |
| Millor actriu protagonista | Concha Velasco | Guanyadora |
* Guanyadora del Fotogramas de Plata al millor intèrpret de cinema espanyol per Concha Velasco.
* Guanyadora de tres premis del Sindicat Nacional de l'Espectacle:
** Millor actriu de repartiment: Amelia de la Torre
** Millor Música: Carmelo Bernaola
** Millor estrella femenina: Concha Velasco
* Guanyadora del Premi a la Millor Pel·lícula en Llengua Espanyola en el Festival Internacional de Cinema de Sant Sebastià.
* Guanyadora del Premi Sant Jordi a la Millor Interpretació en Pel·lícula Espanyola per a Concha Velasco.

## Referències

* ↑ Premios conseguidos por la película en IMDb.
* ↑ «Premios del CEC a la producción española de 1974». CEC. Arxivat de l'original el 2021-05-06. [Consulta: 9 gener 2016].
* ↑ Guanyadors del Fotogramas de Plata el 1975 a IMDb.
* ↑ Llista de premiats a IMDb.
* ↑ Lista de los premios otorgados en 1974.
* ↑ Lista de los Premios Sant Jordi de 1975 en IMDb.

## Enllaços externs

* Tormento (1974) a cine-de-literatura.com
* Seqüència de la pel·lícula a youtube.
# Torn vertical

El torn vertical és un tipus de torn dissenyat per mecanitzar peces grans, que van subjecten al plat de grans dimensions amb grapes o altres accessoris, i que per la seva magnitud o pes impossibiliten la seva fixació a un torn estàndard.
Els torns verticals tenen l'eix disposat verticalment i el plat giratori sobre un pla horitzontal, cosa que facilita el muntatge de les peces voluminoses i pesades. És doncs la mida el que identifica a aquestes màquines, permetent el mecanitzat integral de peces de grans dimensions. En general el plat giratori de gran diàmetre va des d'1 m fins a 15 m.

## Vegeu també

* Tornejar
* Torn
* Torn automàtic
* Torn CNC

## Enllaços externs

* Museu de màquina eina Arxivat 2011-03-16 a Wayback Machine. (castellà)
# Torn paral·lel

El torn paral·lel és un tipus de torn que va ser l'evolució de torns antics incorporant nous equipaments.
En l'actualitat, aquests tipus torns han estat progressivament substituïts per torns copiadors, revòlver, automàtics i de control numèric.
Aquest torn té dos eixos de treball, un en la direcció de la peça i l'altre en la direcció perpendicular a l'eix de simetria de la peça, aquest últim normalment es fa servir per l'operació de recapçat.
El torn paral·lel pot portar un tercer carretó per tal de mecanitzar cons (carretó Charriot), aquest tercer carretó va muntat sobre el carretó transversal inclinat uns certs graus.
Un inconvenient d'aquest torn és que requereix personal qualificat, ja que el moviment dels carretons és manual.
# Torrent de l'Ofre

Torrent de l'Ofre pot fer referència a dos torrents de Mallorca:
* El Torrent de Binimorat, que neix al Coll de l'Ofre i desemboca a l'embassament de Cúber
* La part més alta del Barranc de Biniaraix, del pla de l'Ofre a la confluència amb el torrent de la Font del Verger
# Torrent de l'Ullar

El Torrent de l'Ullar, o Torrent de Fontguineu, és un torrent que discorre pels termes de Sant Quirze Safaja, al Moianès, i de Bigues i Riells, al Vallès Oriental, dins del territori del poble de Riells del Fai.
Es forma a prop i a ponent del poble rural de Bertí i de l'església de Sant Pere de Bertí i al nord-oest del Puig Descalç per la confluència del Sot de Bernils i del Sot de Querós, des d'on davalla cap al sud-oest. Passa pel nord de la Serra del Magre, a llevant de la masia de l'Ullar, des d'on es precipita cap al sud en un salt d'aigua que venç la carena dels Cingles de Bertí, obrint el tancat Sot de l'Ullar. Al fons de la vall s'ajunta amb el torrent del Traver per tal de formar el torrent de Llòbrega.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0

## Enllaços externs

* Institut Cartogràfic de Catalunya
# Tossal del Llangost

El Tossal del Llangost és una muntanya de 666 metres que es troba al municipi de la Ribera d'Ondara, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ron Vlaar

Ron Peter Vlaar nascut el 16 de febrer de 1985) és un futbolista neerlandès que juga com a defensa central i capità de l'Aston Villa a la Premier League. Vlaar és també un habitual defensa central de la selecció neerlandesa.
El 13 de maig de 2014 va ser inclòs per l'entrenador de la selecció dels Països Baixos, Louis Van Gaal, a la llista preliminar de 30 jugadors per representar aquest país a la Copa del Món de Futbol de 2014 al Brasil. Finalment va ser confirmat en la nòmina definitiva de 23 jugadors el 31 de maig.

## Referències

* ↑ AFP. «Van Gaal incluye ocho subcampeones mundiales». FIFA, 13-05-2014. Arxivat de l'original el 2014-05-15. [Consulta: 15 maig 2014].
* ↑ Agencia EFE. «Robben y Sneijder encabezan la lista de 30 de Holanda». ESPN, 13-05-2014. [Consulta: 15 maig 2014].
* ↑ «Definitieve WK-selectie Oranje» (en neerlandès). OnsOranje, 31-05-2014. Arxivat de l'original el 2014-05-31. [Consulta: 31 maig 2014].
* ↑ AFP. «Lista sin sorpresas de Países Bajos». FIFA, 31-05-2014. Arxivat de l'original el 2014-06-01. [Consulta: 31 maig 2014].
* ↑ Agencia EFE. «Sin sorpresas en la lista de Holanda para el Mundial». ESPN, 31-05-2014. [Consulta: 31 maig 2014].
# Eduard Vorgànov

Eduard Alekséievitx Vorgànov (en rus Эдуард Алексеевич Ворганов, Vorónej, Vorónej, 7 de desembre de 1982) és un ciclista rus, professional des del 2005. Actualment corre al Minsk CC.
En el seu palmarès destaca la Clàssica d'Almeria de 2007 que guanyà gràcies a la desqualificació del vencedor, Giuseppe Muraglia, per dopatge i, sobretot, el campionat nacional en ruta del 2012.
El febrer de 2016 fou suspès provisionalment per l'UCI per haver donat positiu en un control antidopatge realitzat a primers d'aquell mateix any.

## Palmarès

* 2004
** 1r al Circuit de les Ardenes i vencedor d'una etapa
** 1r al Memorial Oleg Diatxenko
* 2005
** 1r als Cinc anells de Moscou
* 2007
** 1r a la Clàssica d'Almeria
* 2012
** Campió de Rússia en ruta
* 2018
** 1r al Tour de Mersin i vencedor d'una etapa

### Resultats al Tour de França

* 2010. 79è de la classificació general
* 2012. 19è de la classificació general
* 2013. 48è de la classificació general

### Resultats al Giro d'Itàlia

* 2009. 23è de la classificació general
* 2011. 37è de la classificació general
* 2014. 55è de la classificació general

### Resultats a la Volta a Espanya

* 2007. 70è de la classificació general
* 2008. 60è de la classificació general
* 2009. 26è de la classificació general
* 2011. 43è de la classificació general
* 2014. 46è de la classificació general
* 2015. 39è de la classificació general

## Referències

* ↑ Two years for Muraglia a cyclingnews.com (12-10-2007) (anglès)
* 1 2 EFE «El ruso Vorganov, suspendido provisionalmente por positivo». El Mundo Deportivo. EFE, 05-02-2016 [Consulta: 8 febrer 2016].

## Enllaços externs

* Fitxa d'Eduard Vorgànov a sitiodeciclismo.net
# Mutiny on the Bounty

«Mutiny on the Bounty» té aquests significats:
* Mutiny on the Bounty (anglès) o Motí del Bounty (català), conflicte entre la tripulació de l'HMS Bounty i el seu capità el 1789 que ha esdevingut un motiu de la cultura popular
* Mutiny on the Bounty (novel·la), novel·la escrita per Charles Nordhoff i James Norman Hall, publicada l'any 1932.
* Mutiny on the Bounty (anglès) o Rebel·lió a bord (català), pel·lícula de 1935 dirigida per Frank Lloyd
* Mutiny on the Bounty (anglès) o Motí a la Bounty (català), pel·lícula de 1962 dirigida per Lewis Milestone
# Enrique Egas

Enrique Egas (Toledo, 1455 - 1534) fou un arquitecte i escultor espanyol. Fou un dels membres de la família Egas, fill de Egas Cueman que l'introduïx a la professió en un moment de la història d'Espanya de gran activitat constructiva religiosa.
Se'l troba l'any 1495 treballant per a la Catedral de Toledo, on adquirirà renom i prestigi i difondrà les seves tècniques per tota Castella, Andalusia i Galícia. A la catedral toledana realitza la reforma de la Capella Mossàrab el 1519. Va ser també mestre constructor a l'Hospital de Santa Creu de Toledo.
Va ampliar el seu treball desenvolupant-lo a la Catedral Nova de Plasencia, a l'Hospital Real de Santiago de Compostel·la i, l'any 1505, després de la presa de Granada, se li encarrega la direcció de la Capella Real i el 1511 de l'Hospital Real. Va intervenir en altres nombroses construccions com la Catedral de Màlaga, el Monestir de Uclés i la llibreria de la Universitat de Salamanca.

## Enllaços externs

* Enrique Egas a Legado Andalusi Arxivat 2008-01-20 a Wayback Machine.
# Barranc del Tecu

El Barranc del Tecu és un curs fluvial del terme de Reus al Baix Camp, que s'inicia entre la pedrera del Coubi i la pedrera del Tecu, en terme de Castellvell.
Comença a l'extrem nord de la partida de Monterols, tocant al terme de Castellvell i de l'Aleixar. Travessa el Camí del Mig i el de la Drecera, vora els Cinc Camins, i corre paral·lel al camí del Mas de la Victòria o dels Cinc Camins, fins que s'hi encreua. Sota la carretera d'Alcolea, vora el Mas de les Ànimes, s'ajunta amb el Barranc de la Barraqueta, i d'aquesta unió en surt el Barranc del Roquís, que més avall s'anomena Barranc de Pedret. També se'n diu Barranc del Mas de la Victòria i Barranc del mas de Coll.
Tecu és un renom del poble de Castellvell.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 419. ISBN 8486387655.
# Turac de Hartlaub

El turac de Hartlaub (Tauraco hartlaubi) és una espècie d'ocell de la família dels musofàgids (Musophagidae) que habita zones boscoses d'Uganda, Kenya i nord-est de Tanzània.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Turac de Guinea

El turac de Guinea (Tauraco persa) és una espècie d'ocell de la família dels musofàgids (Musophagidae) que habita boscos i sabanes d'Àfrica Occidental i Central, des del Senegal i Gàmbia cap a l'est fins a la República Centreafricana i cap al sud fins a l'extrem nord-oest d'Angola.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 191. ISBN 978-84-16728-37-4.
# Baza negre

El baza negre (Aviceda leuphotes) és un ocell rapinyaire de la família dels accipítrids (Accipitridae). Habita zones de bosc i selva de l'Àsia meridional, al sud-oest i nord-est de l'Índia, el Nepal, nord de Bangladesh, sud-est de la Xina, Hainan, Sud-est Asiàtic i les illes Andaman. Les poblacions septentrionals migren cap al sud i arriben fins a Sri Lanka, Sumatra i Java. El seu estat de conservació es considera de risc mínim.

## Referències

* ↑ «Baza negre». Cercaterm. TERMCAT, Centre de Terminologia. Rev. 8 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 269. ISBN 978-84-16728-37-4.
* ↑ BirdLife International. «Black Baza. Aviceda leuphotes» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Deividas Česnauskis

Deividas Česnauskis (Kuršėnai, 30 de juny de 1981) és un exfutbolista lituà de la dècada de 2000.
Fou 64 cops internacional amb la selecció lituana. Pel que fa a clubs, defensà els colors de Ekranas Panevėžys, FC Dynamo Moscou, FC Lokomotiv Moscou, FBK Kaunas i Heart of Midlothian.

## Referències

* ↑ «Kilmarnock 1–3 Hearts». BBC, 16-02-2005. [Consulta: 1r gener 2010].
* ↑ «Hearts 1–2 Celtic». BBC, 10-04-2005. [Consulta: 1r gener 2010].
* ↑ «Hearts 2–1 Partick Thistle». BBC, 25-02-2006. [Consulta: 1r gener 2010].
* ↑ «Deividas Česnauskis». National Football Teams. [Consulta: 9 abril 2014].
* ↑ Dades estadístiques sobre Deividas Cesnauskis a soccerbase.com
* ↑ Hearts appearances Arxivat 2018-02-27 a Wayback Machine. at londonhearts.com
# Torneig d'escacs de Noruega de 2015

El Torneig d'escacs de Noruega de 2015 fou un torneig d'escacs va tenir lloc del 15 al 26 de juny de 2015, a Stavanger (Noruega). Els jugadors participants foren: Magnus Carlsen, Viswanathan Anand, Levon Aronian, Vesselín Topàlov, Hikaru Nakamura, Fabiano Caruana, Aleksandr Grisxuk, Anish Giri, Maxime Vachier-Lagrave i Jon Ludvig Hammer. Aquest fort torneig forma part del Grand Chess Tour de 2015 juntament amb els torneigs Sinquefield Cup i London Chess Classic.
Topalov fou el vencedor del torneig i s'emportà un premi de 75.000 dòlars. Anand fou segon després d'unes ràpides taules a la darrera ronda amb Topalov. Mentre que Magnus Carlsen va fer el seu pitjor torneig perdent 22,7 punts d'Elo FIDE. Fabiano Caruana jugà el seu primer torneig sota la bandera dels Estats Units.

## Classificació

    Torneig d'escacs de Noruega de 2015 #JugadorElo12345678910PuntsSBTPRPunts Tour 1 Vesselín Topàlov (Bulgària)2798 X½½0½111116.525.5294613 2 Viswanathan Anand (Índia)2804 ½X½½½1½1½16.024.75289910 3 Hikaru Nakamura (Estats Units)2802 ½½X½1½½½116.024.529008 4 Anish Giri (Països Baixos)2773 1½½X½½1½½½5.524.7528617 5 Fabiano Caruana (Itàlia)2805 ½½0½X½½10½4.017.7527416 6 Maxime Vachier-Lagrave (França)2723 00½½½X½½1½4.015.7527495 7 Aleksandr Grisxuk (Rússia)2781 0½½0½½X0½13.514.5027044 8 Magnus Carlsen (Noruega)2876 00½½0½1X103.514.2526933 9 Levon Aronian (Armènia)2780 0½0½10½0X½3.013.0026622 10 Jon Ludvig Hammer (Noruega)2677 000½½½01½X3.011.7526741

## Referències

* ↑ «Norway chess: Topalov wins, Anand brilliant». chessbase.com. [Consulta: 9 desembre 2015].
* ↑ «Norway Chess 2015». Arxivat de l'original el 1 de desembre 2015. [Consulta: 9 desembre 2015].
* ↑ «Topalov Wins Norway Chess After Quick Draw With Anand». chess.com. Arxivat de l'original el 5 de setembre 2015. [Consulta: 9 desembre 2015].
* ↑ «Veselin Topalov gana el Norway Chess 2015». http://chesslive.com. Arxivat de l'original el 10 de desembre 2015. [Consulta: 9 desembre 2015].

## Enllaços externs

* [ Torneig d'escacs de Noruega de 2015 - Lloc web oficial]
# Roger Pearce

Roger Pearce (Anglaterra, 1957 - Qatar, 21 de novembre de 2022) va ser un periodista britànic esportiu d'ITV que va morir mentre cobria la Copa Mundial de Futbol de 2022, el dia 21 de novembre a la vigília del duel que va enfrontar als Estats Units contra Gal·les.
Va començar a treballar com enginyer d'emissions de Grampian TV. Aviat va entrar a ITV, una cadena on treballaria 43 anys ocupant diversos càrrecs directius. Des dels Jocs Olímpics del 1988 formava part de l'equip d'ITV Sports Major Events, el 2001 fou nomenat productor tècnic d'ITV Sport i des del 2008 n'era el director tècnic. Durant els darrers anys de la seva carrera va planificar la producció d'ITV Sport pel que fa a diverses competicions esportives relacionades amb el futbol, el rugbi, i la fòrmula1, entre d'altres. La seva mort va ser poques setmanes abans de retirar-se.

## Referències

* ↑ Hallam, Katy. «Tribute paid to Roger Pearce at end of England's World Cup game» (en anglès). BirminghamLive, 10-12-2022. [Consulta: 13 desembre 2022].
* ↑ Barr, Sabrina. «ITV pays tribute to late Roger Pearce after England’s World Cup defeat» (en anglès). Metro, 10-12-2022. [Consulta: 13 desembre 2022].
* ↑ «Se confirma la muerte de un tercer periodista durante el Mundial de Qatar» (en castellà). okdiario.com, 13-12-2022. [Consulta: 13 desembre 2022].
* ↑ «Roger Pearce « Sports TV Awards 2021» (en anglès britànic). [Consulta: 13 desembre 2022].
* ↑ PERÚ, NOTICIAS EL COMERCIO. «Roger Pearce | Mundial Qatar 2022: revelan la muerte de un tercer periodista en el Mundial | Reino Unido | Periodista Británico | ITV Sports | MUNDO» (en castellà), 13-12-2022. [Consulta: 13 desembre 2022].
# Elisa Delle Piane

Elisa Delle Piane (Montevideo, 27 de març de 1925 - Parque del Plata, 25 d'agost de 2008) va ser una política i activista uruguaiana pels drets humans, integrant del Front Ampli.

## Biografia

Elisa Delle Piane va néixer al març de 1925 i va morir als 83 anys a l'agost de 2008.
Va estar casada amb Zelmar Michelini, exsenador frontamplista assassinat a Buenos Aires durant l'època de la dictadura militar, juntament amb Héctor Gutiérrez Ruiz (president de la Cambra de Representants fins al cop d'estat del 27 de juny de 1973), i els tupamaros Rosario del Carmen Barredo i William Whitelaw Blanco.
Elisa, va estar en els inicis del Front Ampli i va ser presidenta de la Comissió Nacional Pro-referèndum a l'Uruguai.
També va ser política. Va ser senadora suplent i es va asseure al mateix escó que va ocupar Zelmar Michelini.

## Bibliografia

* Rodríguez, Mauricio. La voz de todos (en castellà). Montevideo: Editorial Fin de Siglo, 2018. ISBN 9789974498.

## Referències

* ↑ «Madre, esposa, luchadora» (en castellà). LR21, 13-03-2009.
* ↑ «Elisa Delle Piane de Michelini (1925–2008)» (en castellà). La República, 23-08-2013.
* ↑ «Familiares y amigos despidieron a Elisa Delle Piane de Michelini» (en castellà). La República, 27-08-2008.
* ↑ «Elisa Delle Piane, Senador de la República Partido por el Gobierno del Pueblo» (en castellà). Parlamento de Uruguay.
* ↑ «Acto de homenaje a Elisa Delle Piane de Michelini» (en castellà). Junta de Montevideo. Arxivat de l'original el 2016-03-04. [Consulta: 11 març 2020].